આ ભલામણો લાંબા સમયથી જજની નિમણૂકને લઈને ન્યાયતંત્ર અને સરકાર વચ્ચે ચાલી રહેલ તકરારને કારણે પડતર હતી અને હવે આ નામની ભલામણ કરવામાં આવતાં તેને એક મોટા પગલા તરીકે જોવા મળી રહી છે. ઓક્ટોબર-૨૦૧૫માં સુપ્રીમ કોર્ટે નેશનલ જ્યુડિશિયલ એપોઈન્ટમેન્ટ કમિશન (એનજેએસસી)ને ગેરબંધારણીય જાહેર કર્યું હતું ત્યારથી સરકાર અને ન્યાયતંત્ર વચ્ચે શીતયુદ્ધ ચાલી રહ્યું હતું. કોલેજિયમની મોટા ભાગની ભલામણો સરકાર કોઈ ને કોઈ કારણસર ઠુકરાવી રહી હતી તેને લઈને સુપ્રીમ કોર્ટમાં આઠ જજની ખાલી જગ્યા પડી હતી, જે અત્યાર સુધીમાં સુપ્રીમ કોર્ટમાં ખાલી પડેલી જગ્યાની સૌથી વધુ સંખ્યા હતા.